ایستانبولا گلن 50 اؤلکه‌دن 150 ایش آدامی چئوریلیش جهدیندن سونرا تورکیه‌ده اوره تیمین آخساما‌دان داوام ائتدیگینی یئرینده‌جه گؤرره‌رک، تورکیه‌یه اولان اعتمادی یئنیله‌دی.
الوان شیرکت‌لر قروپو فتح الله چی ترور تشکیلاتی‌نین (فئتو) 15 ژوئیه ده کی چئوریلیش جهدین‌دن سونرا تورکیه‌نین ایخراجات بازارلاریندا اورتایا چیخان ناراحاتلیغا سون قویماق مقصدیله اؤنملی آددیم آتدی. همین چرچیوه‌ده 50 اؤلکه‌دن 150 ایش اورتاغینی ایستانبولدا قوناق ائتدی. "بیرلیکده زیروه‌یه" موضوعلو ییغینجاق ایله خاریجی ایش آدام‌لارینا "تورکیه‌ده اوره تیم آخساما‌دان داوام ائدیر" مساژی وئریلدی.
ییغینجاقدا ایشتیراک ائدن‌لر تورکیه ایله تیجارت علاقه‌لری‌نین آرتماقدا داوام ائتدیگینی بیلدیردیلر و تورکیه‌نین ایقتیصادیاتینا اعتمادلارینی دیله گتیردیلر.
ایش آدام‌لاری سون ایللرده تورکیه ایقتیصادیاتینداکی ایستیقرار و اویغون یاتیریم‌لار سایه‌سینده تیجارت و فعالیت‌لری‌نین اینکیشاف ائتدیگینی بیلدیردیلر.
الوان قروپونون صدری هدایت کادیراوغلو ایسه خاریجی‌لرین خصوصی ایله اؤلکه‌ده‌ فؤق العاده وضعیتین اوره تیم  و نقلیات ساحه‌سینده وئریلمیش سوزلره عکس ائتمه‌سینه دایر سوال‌لاری اولدوغونا دقت چکه‌رک، بو وضعیتین دؤولتین فعالیت‌لری‌نین سرعت‌لنمه‌سینه خیدمت گؤستردیگینی ایضاح ائتدیکده ایش اورتاق‌لاری‌نین راحاتلادیق‌لارینی ایفاده ائتدی.
کادیراوغلو موجود پروبلئم‌لره باخمایا‌راق تورکیه‌نین ایستانبول بوغازینی اوچونجو دفعه بیرلشدیرن یاووز سلطان سلیم کؤرپوسو کیمی ادعا‌لی آچیلیش مراسیم‌لری‌نین اولماسی‌نین بوتون دونیایا تأثیر ائتدیگینی وورغولایا‌راق دئدی کی، ایش آداملاریندان‌ بعضی‌لری کؤرپودن کئچمک ایستدیک‌لرینی بیلدیردی‌لر. بونونلا باغلی ایستک‌لر آرتینجا ییغینجاق‌دان سونرا بوغاز تورو تشکیل ائتدیک. کؤرپو توریزمی ایله تیجارت دیپلوماسی یوروتدوک.
